Document ID: 32001R1620

Kommissionens forordning (EF) nr. 1620/2001
af 8. august 2001
om ændring af forordning (EF) nr. 1232/2001 om anvendelse af den i artikel 30 i Rådets forordning (EF) nr. 1493/1999 omhandlede krisedestillation for bordvin i Italien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. Maj 1999 om den fælles markedsordning for vin(1), senest ændret ved forordning (EF) nr. 2826/2000(2), særlig artikel 30 og 33, og
ud fra følgende betragtninger:
(1) Den i artikel 30 i forordning (EF) nr. 1493/1999 omhandlede destillation for bordvin i Italien blev indledt ved Kommissionens forordning (EF) nr. 1232/2001(3). Den mængde, som destillationen indledes for, blev fastsat til 1200000 hl. I artikel 4 i forordning (EF) nr. 1232/2001 er det fastsat, at medlemsstaten træffer de administrative bestemmelser, der er nødvendige for at godkende kontrakterne med angivelse af den anvendte nedsættelsessats, hvis den samlede mængde i kontrakterne overstiger mængden på 1200000 hl. Ved fastsættelsen af denne sats har der indsneget sig en fejl i beregningen, hvilket efter anvendelsen af den fastsatte sats bringer den samlede mængde op på 1211500 hl. For at tage hensyn til denne situation foreslås det at forøge den samlede mængde, som krisedestillationen indledes for i Italien, til 1211500 hl.
(2) Da den endelige godkendelse af kontrakterne skal finde sted senest den 27. juli 2001, bør ændringen tages i anvendelse inden nævnte dato.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 1232/2001 affattes således: "Artikel 1
Den krisedestillation, der er omhandlet i artikel 30 i forordning (EF) nr. 1493/1999, anvendes for højst 1211500 hl bordvin i Italien."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 26. juli 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. august 2001.

Labels: 18
17